  Анжелика Тихонова корреспондент Дэри ёросысь Италмас черкогуртын Галина Кулакова нимо стадион пуктон ужъёсты йылпумъязы. Со сярысь элькун тӧролэн но кивалтэтлэн пресс-службазы ивортӥз. Буш интыын футбол бусы но баскетбол площадка, кузьдалае тэтчан инты, бызьылон сюресъёс, тренажёръёсын площадка, 150 интылы липето трибуна, тӥрлыкез дасяны но куасъёсты возьыны вакс-кабина, кылиськон инты кылдӥзы Стадионлэн интывылаз ветлон сюресъёсты гылӟисьтэм, чурыт материалэн шобыртӥзы, со сяна, пандусъёс пуктылӥзы. Азьланяз стадионын ёрос но элькун ӵошатсконъёсты ортчытъялозы. Италмасысь шор ёзо школа борды дышетскисьёслы, черкогуртын но матысь гуртъёсын улӥсьёслы спорт объект лэсьтыны кичӧлтонэн ачиз ньыль пол олимпи чемпионка, дуннелэн вить пол чемпионкаез, СССР-лэн 39 пол чемпионкаез Галина Кулакова потӥз вал. Ужъёсты туэ гужем мытӥзы. 2021-тӥ арын Удмуртиын куать стадионъёс, ГТО куронъёсты сётыны куинь площадкаос но спортэн вырыны 10 интыос лэсьтӥзы, со сяна, школаосысь 25 спорт объектъёсты выльдӥзы.  Тодэ вайытом, Гракын куасэн бызьылон сюресэз паськытатӥзы.  Тегъёс: Спорт Удмуртия Дэри лэсьтськон ГалинаКулакова стадион  